**- ObligaŢiile specifice ale partenerilor -**

**Apel de PROIECTE cu numărul POR/2018/4/4.1/3/în parteneriat**

Obligațiile specifice ale partenerilor

1. Partenerii au obligația ca pe perioada de durabilitate prevăzută la art. 2 alin. (5) din Condiții generale, să asigure întreținerea/mentenanța investiției în conformitate cu prevederile legale în vigoare, în caz contrar AM POR poate dispune rezilierea și/sau recuperarea sumelor plătite, în conformitate cu prevederile prezentului ordin.
2. Partenerii au obligația să realizeze demersurile necesare pentru definitivarea activităţilor minime necesare pentru punerea în funcţiune a mijloacelor de transport public achiziţionate până la data recepționării acestora, în caz contrar AM POR poate dispune rezilierea și recuperarea sumelor plătite, în conformitate cu prevederile prezentului ordin.
3. *Dacă este cazul[[1]](#footnote-1),* partenerii au obligaţia să realizeze demersurile necesare pentru prezentarea Autorizaţiei de construire corespunzătoare lucrărilor de instalare a punctelor/stațiilor de reîncărcare a autobuzelor electrice, până la data recepționării autobuzelor electrice, dar nu mai târziu de 1 an de la data intrării în vigoare a ordinului de finanțare.
4. *Dacă este cazul*[[2]](#footnote-2), partenerii au obligația implementării proiectelor/investiţiilor complementare activităţilor proprii ale proiectului aferent prezentului ordin de finanţare până la data de 31.12.2023, în caz contrar AM POR poate dispune rezilierea și/sau recuperarea sumelor plătite, în conformitate cu prevederile prezentului ordin.
5. Partenerul are obligaţia ca pe întreaga perioadă de durabilitate a ordinului de finanţare, să asigure prestarea serviciului de transport public de călători, pentru care s-au realizat investiţii prin Obiectivul Specific 4.1 al POR 2014-2020, în caz contrar AM POR poate dispune rezilierea și recuperarea sumelor plătite, în conformitate cu prevederile prezentului ordin.
6. Cu referire la obligaţia partenerului de prezentare a unui Contract de delegare a gestiunii serviciului de transport public local de călători/ Hotărâre de dare în administrare a prestării serviciului de transport public local de călători, pe scurt, contract de servicii publice, în conformitate cu Regulamentul (CE) nr. 1370/2007, partenerii au următoarele obligaţii:
   1. Partenerii au obligaţia de a depune contractul de servicii publice în conformitate cu prevederile Regulamentului (CE) nr. 1370/2007, precum şi avizele sau acordurile necesare, după caz, în termen de maximum 1 an[[3]](#footnote-3) sau 18 luni[[4]](#footnote-4), de la semnarea ordinului de finanţare, dar înainte de recepția finală a bunurilor ce fac obiectul Proiectului, în caz contrar AM POR poate dispune rezilierea și recuperarea sumelor plătite, în conformitate cu prevederile prezentului ordin.
   2. Partenerii au obligaţia în termen de maxim 60 de zile de la recepția mijloacelor de transport/echipamentelor achiziționate prin Proiect să le pună la dispoziţia operatorilor de transport/transportatorilor autorizaţi cu care au încheiat contractul de servicii publice conform cu Regulamentul (CE) nr. 1370/2007.
   3. Partenerii au obligaţia de a respecta prevederile Regulamentului (CE) nr. 1370/2007, pe toată perioada de după încheierea contractului de delegare a gestiunii serviciului de transport public de călători/hotărârii de dare în administrarea a serviciului de transport public de călători, după caz şi până la finalizarea perioadei de durabilitate a ordinului de finanţare, în caz contrar AM POR poate dispune rezilierea și recuperarea sumelor plătite, în conformitate cu prevederile prezentului ordin.
   4. *Dacă este cazul,* În situaţia în care la momentul depunerii Cererii de finanţare operatorul de transport al partenerului este reprezentat de o regie autonomă de interes local/judeţean se vor respecta prevederile din Legea nr. 51/2006 republicată, cu modificările şi completările ulterioare[[5]](#footnote-5), privind forma de organizare a operatorului.
   5. *Dacă este cazul*[[6]](#footnote-6), Partenerii au obligaţia de a încasa redevenţa în cuantumul stabilit prin contractul de delegare a gestiunii serviciului de transport public de călători.
   6. Pe perioada de implementare[[7]](#footnote-7) şi a durabilităţii ordinului de finanţare, partenerii au obligaţia de a publica anual pe website-ul oficial al instituţiei, în conformitate cu dispoziţiile art. 7 alin. (1) din Regulamentul (CE) nr. 1370/2007, un raport cumulativ care să cuprindă: obligaţiile de serviciu public de transport de călători pentru fiecare tip de transport public prestat, operatorii selectaţi de serviciu public de transport de călători, procedura de atribuire utilizată, natura și întinderea eventualelor drepturi exclusive acordate operatorilor de serviciu public, plățile compensatorii acordate operatorilor, îndeplinirea de către operator a indicatorilor de performanţă stabiliţi prin contract etc.
   7. Partenerii au obligaţia ca pe toată perioada de durabilitate a ordinului de finanţare să nu ofere o compensaţie financiară care să depășeasca efectului financiar net, conform art. 2 din Anexa la Regulamentul (CE) nr. 1370/2007. În cazul înregistrării unei supracompensări anuale acordate operatorului de transport public, beneficiarul are obligaţia să recupereze de la operator diferenţa până la valoarea corespunzătoare compensaţiei datorate.
   8. Dacă este cazul, După prezentarea contractului de delegare a gestiunii/ Hotărârii de dare în administrare a prestării serviciului de transport public de călători, conform cu Regulamentul (CE) nr. 1370/2007, oricând se solicită de către AMPOR sau de către alte instituții abilitate, partenerii au obligaţia de a transmite un raport de audit, elaborat de un auditor financiar independent, asupra situaţiilor financiare aprobate ale solicitantului și ale operatorului de transport public, cu privire la conformitatea calculării compensaţiei acordate operatorului cu Regulamentul (CE) nr. 1370/2007.

1. Dacă partenerii achiziţionează autobuze electrice; [↑](#footnote-ref-1)
2. Dacă solicitantul justifică complementaritatea activităţilor proprii ale proiectului prin alte proiecte/investiţii complementare, faţă de cele minime necesare pentru punerea în funcţiune a mijloacelor de transport achiziţionate prin proiect. [↑](#footnote-ref-2)
3. În cazul atribuirii directe a contractului/furnizării serviciului; [↑](#footnote-ref-3)
4. Doar în cazul atribuirii contractelor prin procedură competitivă şi pentru situaţia în care se solicită acordul Comisiei Europene pentru contracte atribuite înainte de 03.12.2009; [↑](#footnote-ref-4)
5. Art. 28, alin. (3) privind regiile autonome; [↑](#footnote-ref-5)
6. Dacă se prevede acest lucru prin contractul de servicii publice; [↑](#footnote-ref-6)
7. Ulterior prezentării contractului de servicii publice; [↑](#footnote-ref-7)