**Detalierea și plafoanele maxime ale categoriilor și sub-categoriilor de cheltuieli eligibile**

Categoriile și sub-categoriile de cheltuieli eligibile aplicabile în cadrul acestui apel de proiecte depus în MySMIS sunt:

|  |  |
| --- | --- |
| **Categorie** | **Subcategorie** |
| 6 - cheltuieli cu achiziţia de mijloace de transport | 14 - cheltuieli cu achiziţia de mijloace de transport indispensabile pentru atingerea obiectivului operaţiunii |
| 7 - cheltuieli cu auditul achiziționat de beneficiar pentru proiect | 15 - cheltuieli cu auditul achiziționat de beneficiar pentru proiect |
| 8 - cheltuieli de informare, comunicare și publicitate | 17 - cheltuieli de informare și publicitate pentru proiect, care rezultă din obligațiile beneficiarului |
| 18 - cheltuieli de promovare a obiectivului de investiţie/produsului/ serviciului finanţat |
| 9 – Cheltuieli aferente managementului de proiect | 21 – Cheltuieli salariale cu echipa de management proiect |
| 22 – Cheltuieli salariale directe aferente management de proiect |
| 14 - cheltuieli pentru proiectare și asistență tehnică | 43 - cheltuieli pentru (documentaţii suport) şi obținere avize, acorduri, autorizații |
| 45 - cheltuieli pentru consultanță |
| 15 - cheltuieli pentru investiția de bază | 54 - cheltuieli cu dotările (utilaje, echipamente[[1]](#footnote-1) cu și fără montaj, dotări) |
| 55 - cheltuieli cu active necorporale |
| 17 - cheltuieli pentru comisioane, cote, taxe | 59 - cheltuieli pentru comisioane, cote, taxe |

* **Categoria 6 - Cheltuieli cu achiziţia de mijloace de transport**
* **Sub-categoria 14 - Cheltuieli cu achiziţia de mijloace de transport indispensabile pentru atingerea obiectivului operaţiunii**

Ȋn această sub-categorie sunt incluse cheltuielile pentru achiziționarea următoarelor categorii de mijloace de transport în comun: tramvaie, troleibuze și autobuze electrice.

* **Categoria 7 - Cheltuieli cu auditul achiziționat de beneficiar pentru proiect**
* **Sub-categoria 15 - Cheltuieli cu auditul achiziționat de beneficiar pentru proiect**

Ȋn această sub-categorie sunt **incluse cheltuielile cu activitatea de audit financiar extern pentru auditatea cheltuielilor din cererile de rambursare.**

În cazul în care solicitanţii optează pentru încheierea unor contracte de audit financiar pentru auditatea cheltuielilor din cererile de rambursare, se vor avea în vedere specificațiile pentru auditatea cheltuielilor menționate în Modelul J.

* **Categoria 8 - Cheltuieli de informare, comunicare și publicitate**
* **Sub-categoria 17 - Cheltuieli de informare și publicitate pentru proiect, care rezultă din obligațiile beneficiarului**

Ȋn această sub-categorie sunt incluse cheltuieli cu activitățile obligatorii de informare și publicitate aferente proiectului, eligibile în conformitate cu prevederile ordinului de finanţare, având următoare costuri orientative:

|  |  |  |
| --- | --- | --- |
| Nr. | Activitatea de informare şi publicitate | Costuri (lei, fără TVA) |
| 1. | Anunţ/comunicat de presă privind începerea proiectului - obligatoriu | 3.000,00 |
| 2. | Anunţ/comunicat de presă la finalizarea proiectului – obligatoriu | 3.000,00 |
| 3. | Realizarea de panouri de informare si placa permanenta  Unul temporar pe durata investiţiei şi o placă permanentă la finalizarea investiţiei – obligatoriu pentru fiecare partener | 5.000,00 lei / bucata |
| 4. | Realizarea autocolantele şi plăcuţele pentru mijloacele de transport și echipamentele achiziționate - obligatoriu pentru fiecare partener | 15 lei/bucata - autocolant  1.500 lei /bucata - plăcuța |

* **Sub-categoria 18 - Cheltuieli de promovare a obiectivului de investiţie/produsului/serviciului finanţat**

Ȋn această sub-categorie sunt incluse cheltuieli aferente materialelor şi acţiunilor de promovare a activităților proiectului și de conştientizare a populaţiei cu privire la avantajele/beneficiile utilizării serviciului de transportul public local de călători, în limita a maximum 50.000 lei/partener proiect. Astfel, în scopul enunţat pot fi eligibile cheltuielile cu: afișe, bannere, spoturi audio și video (inclusiv pentru difuzarea acestora), broşuri, pliante, de exemplu, pentru învăţarea utilizării anumitor componente de „e-ticketing” sau a facilităţilor pentru persoane cu mobilitate redusă, hărţi cu trasee de transport public.

* **Categoria 9 - Cheltuieli aferente managementului de proiect**
* **Sub-categoria 21 – Cheltuieli salariale cu echipa de management proiect**
* **Sub-categoria 22 – Cheltuieli salariale directe aferente management de proiect**

În sub-categoria 21 se vor încadra cheltuielile cu salariile pentru persoanele angajate în afara organigramei beneficiarului, iar în sub-categoria 22 se vor încadra cheltuielile cu salariile pentru personalul angajat al beneficiarului.

Sunt eligibile cheltuielile cu salariile membrilor echipei de proiect, inclusiv contribuțiile angajatului și angajatorului, proporțional cu timpul efectiv alocat activităților din proiect de la data semnării ordinului de finanțare, cu respectarea prevederilor legale în vigoare.

**Data de la care sunt considerate eligibile cheltuielile este data semnării a ordinului de finanțare, prin POR 2014-2020, corespunzător proiectului pentru care s-a constituit UIP.**

Pentru persoanele care fac parte din echipa de management/implementare a proiectului angajate în baza unui raport juridic de muncă/contract individual de muncă, sunt eligibile inclusiv cheltuielile cu concediul de odihnă corespunzător timpului efectiv lucrat pentru proiect, cu respectarea prevederilor Codului Muncii şi a legislaţiei naţionale aplicabile și zilele pentru care indemnizația pentru incapacitate temporară de muncă a salariaţilor este suportată de angajator.

Numărul de persoane care pot fi nominalizate în echipa de proiect din partea liderului de parteneriat, este condiţionat de valoarea eligibilă a proiectului, astfel:

  a) 3 persoane pentru un proiect în valoare eligibilă de până la 1.000.000 euro;  
  b) 4 persoane pentru un proiect cu o valoare eligibilă între 1.000.000 - 5.000.000 euro;

c) 5 persoane pentru un proiect cu o valoare eligibilă de peste 5.000.000 euro;

Pentru fiecare partener din proiect, indiferent de valoarea eligibilă a proiectului, se va desemna, prin dispoziţie a reprezentantului legal al UAT, o persoană care va face parte din echipa de implementare a proiectului și ale cărei cheltuieli cu salariile pot fi cheltuieli eligibile, pe baza documentelor justificative prezentate mai jos.

Documentele justificative aferente cheltuielilor cu salariile:

* Dispoziţii/decizii/ordine de numire în echipa de management/implementare a proiectului;
* Contracte de muncă și ultimul act aditional la contractul de munca, dacă este cazul şi extras din REVISAL cu înregistrarea acestora;
* Actele administrative de decizie internă privind numirea în funcția publică, dacă este cazul;
* Fişele postului;
* Time-sheet-uri/pontaje pentru cei care nu au procent de 100% pe proiect;
* State de plata și centralizatoare ale acestora;
* Ordine de plata și extrase de cont;
* Registrul de casa, in cazul in care salariul se ridica de la casierie.

**Notă:** Se poate stabili ulterior o altă metodologie pe baza căreia se vor deconta cheltuielile salariale cu echipa de management proiect[[2]](#footnote-2).

**Atenţie!** Conform *Documentului-cadru de implementare a dezvoltării urbane durabile - Axa Prioritară 4 - Sprijinirea Dezvoltării Urbane Durabile*, secţiunea 6.5 *Modul de constituire și componența (Autorităţilor urbane)*, membrii Autorităţii urbane nu trebuie să fie implicaţi în activităţile de pregătire şi de implementare a fişelor de proiect şi a Cererilor de finanţare propriu-zise pentru Obiectivele specifice ale Axei prioritare 4 a POR 2014-2020. Aşadar, membrii Autorităţii urbane nu pot face parte din echipele de managementul proiectului pentru cererile de finanţare din Axa prioritară 4, Obiectivul specific 4.1.

* **Categoria 14 - Cheltuieli pentru proiectare și asistență tehnică**

Cheltuielile cumulate pentru sub-categoriile 43 şi 45 sunt eligibile în **limita maximă de 5%** din valoarea cheltuielilor eligibile cumulate finanţate în cadrul Categoriei 6 - *Cheltuieli cu achiziţia de mijloace de transport* şi a Categoriei 15 - *Cheltuieli pentru investiția de bază*.

* **Sub-categoria 43 - Cheltuieli pentru (documentaţii suport) şi obținere avize, acorduri, autorizații**

Sunt incluse cheltuielile pentru:

1. obţinerea avizelor şi acordurilor pentru racorduri/branşamente la reţeaua publică de energie electrică pentru instalarea punctelor/stațiilor de reîncărcare a autobuzelor electrice;
2. alte avize, acorduri şi autorizaţii.

* **Sub-categoria 45 - Cheltuieli pentru consultanță**

Sunt incluse cheltuielile efectuate, după caz, pentru plata serviciilor de consultanţă în domeniul managementului proiectului.

* **Categoria 15 - Cheltuieli pentru investiția de bază**
* **Sub-categoria 54 - Cheltuieli cu dotările (utilaje, echipamente cu și fără montaj, dotări)**

În această sub-categorie sunt incluse cheltuielile efectuate pentru achiziţia şi instalarea punctelor/stațiilor de reîncărcare a autobuzelor electrice, achiziţia componentelor sistemelor de bilete integrate pentru călători şi achiziţia componentelor sistemelor de management al traficului, precum și a altor sisteme de transport inteligente (STI).

* **Sub-categoria 55 - cheltuieli cu active necorporale**

Sunt incluse cheltuieli aferente softurilor specializate, dacă sunt achiziţionate separat de echipamentele aferente, după caz.

* **Categoria 17 - Cheltuieli pentru comisioane, cote, taxe**
* **Sub-categoria 59 - Cheltuieli pentru comisioane, cote, taxe**

Sunt incluse cheltuielile pentru: taxe pentru acorduri, avize şi autorizaţia de construire.

1. [↑](#footnote-ref-1)
2. după aprobarea Omnibus (modificarea pachetului de regulamente aplicabile perioadei 2014-2020) pentru proiectele care au o valoare < 5 mil. € se va putea aplica o rata forfetara de 15% din costurile directe; [↑](#footnote-ref-2)